Μοσχάρι γιουβέτσι με κασέρι, το αστικό φαγητό της Σμύρνης
Αυτό το γιουβέτσι ή γκιβέτς, όπως θα έλεγαν στη Σμύρνη, είναι απίθανο! Όπου γκιβέτς ήταν η ονομασία του πήλινου σκεύους μέσα στο οποίο μαγειρεύαν φαγητά σαν κι αυτό.
1 κιλό μοσχαρίσιο κρέας (κατά προτίμηση σπαλομίτα), σε μέτριους κύβους, 2 μεγάλα κρεμμύδια, ψιλοκομμένα, 1 σκελίδα σκόρδο, λιωμένη, 1 φύλλο δάφνης, 250 ml κόκκινο κρασί (κατά προτίμηση Ξινόμαυρο), 800 γρ. ντοματάκια κονσέρβας, ψιλοκομμένα (στην εποχή τους, θα βάλουμε 1 κιλό ντομάτες, ψιλοκομμένες), 1 λίτρο ζωμός κρέατος ή νερό, 270 γρ. κριθαράκι μέτριο, 1/2 μάτσο μαϊντανός, ψιλοκομμένος, 2 κουτ. σούπας ρίγανη, τριμμένη, 125 γρ. κασέρι, τριμμένο, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε μοσχάρι γιουβέτσι με κασέρι, αρχικά αλατίζουμε το μοσχάρι.Σε μια μεγάλη κατσαρόλα ζεσταίνουμε το μισό ελαιόλαδο σε μέτρια προς δυνατή φωτιά.Σοτάρουμε το μοσχάρι για 7-8 λεπτά ή μέχρι να ροδοκοκκινίσει από όλες τις πλευρές.Προσθέτουμε το κρεμμύδι και το σκόρδο και σοτάρουμε για άλλα 5 λεπτά.Προσθέτουμε το κρασί και αφήνουμε για 2-3 λεπτά, να εξατμιστεί το αλκοόλ.Ρίχνουμε τα ντοματάκια, το φύλλο δάφνης και τον ζωμό.Χαμηλώνουμε τη φωτιά και σιγοβράζουμε για περίπου 2 ώρες ή μέχρι το μοσχάρι να μαλακώσει.Μεταφέρουμε σε πήλινο σκεύος ή ταψί.Προσθέτουμε το κριθαράκι, τον μαϊντανό και τη ρίγανη και ανακατεύουμε.Ψήνουμε σε προθερμασμένο φούρνο στους 200°C για περίπου 20 λεπτά.Αποσύρουμε και αφήνουμε το φαγητό να ξεκουραστεί για περίπου 20 λεπτά.Προσαρμόζουμε το αλατοπίπερο (προσοχή, το κασέρι είναι αλμυρό) και σερβίρουμε το μοσχάρι γιουβέτσι με κασέρι σε πιάτα.Κάθε πιάτο, με μοσχάρι γιουβέτσι με κασέρι, το περιχύνουμε με λίγο ωμό ελαιόλαδο και πασπαλίζουμε με κασέρι.
Κριθαράκι,Μοσχάρι,Τυρί,Μικρασιατική Κουζίνα,Σμυνέικη Κουζίνα